
PARLAMENTUL  ROMÂNIEI
CAMERA DEPUTAŢILOR

	     COMISIA JURIDICĂ,  DE 
 DISCIPLINĂ  ŞI IMUNITĂŢI
	                  Bucureşti, 23 mai 2007
                  Nr. PL-x  192/2007


RAPORT

         asupra proiectului de Lege pentru aprobarea Ordonanţei de urgenţă a Guvernului nr.119/2006 privind    unele măsuri necesare pentru aplicarea unor regulamente comunitare de la data aderării României 
la Uniunea Europeană
 În conformitate cu prevederile art.95 şi art.115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu  proiectul de Lege pentru aprobarea Ordonanţei de urgenţă a Guvernului nr.119/2006   privind  unele măsuri necesare pentru aplicarea unor regulamente comunitare de la data aderării României la Uniunea Europeană, trimis cu  nr. PL-x 192  din 2 aprilie  2007  şi  înregistrat cu nr.31/358 din  3 aprilie 2007.
                    Potrivit prevederilor art. 75 din Constituţia României, republicată, şi ale art. 92 alin.(9)  pct.2  din             Regulamentul Camerei Deputaţilor, republicat, Camera Deputaţilor  este  Cameră decizională. 
     Senatul, în calitate de primă Cameră sesizată, a adoptat acest proiect de lege, în forma iniţială, în condiţiile art.75 alin.(2) teza a III-a din Constituţia României (adoptare tacită).

     Consiliul Legislativ – prin avizul nr.1762/21.12.2006, a avizat favorabil proiectul de ordonanţă de urgenţă, cu unele observaţii şi propuneri.
                    Comisia pentru industrii şi servicii , prin avizul trimis cu adresa nr.23/88/2007, a avizat favorabil proiectul de lege,   în forma adoptată de Senat.
                   Proiectul de lege are ca obiect de reglementare  aprobarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, ordonanţă care modifică, completează şi abrogă unele acte normative interne, în scopul evitării unei practici judecătoreşti şi administrative neunitare.

              Astfel, prin această ordonanţă de urgenţă:

· se abrogă Legea nr.187/2003 privind competenţa de jurisdicţie, recunoaşterea şi executarea în România a hotărârilor în materie civilă şi comercială pronunţate în statele membre ale U.E.;

· se modifică şi se completează Titlul V – Grupurile de interes economic – din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;

· se modifică art.2 din Legea nr.359/2004 privind simplificarea formalităţilor la înregistrarea în registrul comerţului a persoanelor fizice,asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice;

· se modifică art.1 din Legea 26/1990 privind registrul comerţului, republicată;

· se completează şi se abrogă unele prevederi din Legea nr.637/2002 cu privire la reglementarea raporturilor de drept internaţional privat în domeniul insolvenţei.   
                  În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din data de 23 mai 2007. La lucrările Comisiei a participat, în calitate de invitat, doamna Katalin Kibedi, secretar de stat la Ministerul Justiţiei. La proiectul de lege au fost formulate amendamente de către Ministerul Justiţiei, însuşite de membrii Comisiei. 
                 În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.119/2006   privind  unele măsuri necesare pentru aplicarea unor regulamente comunitare de la data aderării României la Uniunea Europeană, cu amendamentele admise prezentate în anexă.
       La şedinţă au fost prezenţi 16 deputaţi, din totalul de 27 membri ai Comisiei juridice, de disciplină şi imunităţi.
  În raport cu obiectul şi conţinutul reglementării, proiectul de lege  face parte din categoria legilor organice.
                                 PREŞEDINTE,                                            SECRETAR,
                                 Sergiu ANDON                                            George BĂEŞU
      Consilier, C. Păduroiu
                                         ANEXA

AMENDAMENTE  ADMISE


la proiectul de Lege pentru aprobarea Ordonanţei de urgenţă a Guvernului nr.119/2006 privind unele măsuri necesare pentru 
aplicarea unor regulamente comunitare de la data aderării României la Uniunea Europeană
                      PL-x nr. 192/2007
	Nr. crt.
	Text Senat

Text OUG 119/2006


	              Text  propus de Comisie

           ( autorul amendamentului)
	Motivare

	1.
	   Lege pentru aprobarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană 

	       Nemodificat
	

	2.
	ARTICOL UNIC.- Se aprobă Ordonanţa de urgenţă a Guvernului nr.119 din 21 decembrie 2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, publicată în Monitorul Oficial al României, Partea I, nr.1036 din 28 decembrie 2006. 


	   ARTICOL UNIC.- Se aprobă Ordonanţa de urgenţă a Guvernului nr.119 din 21 decembrie 2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, publicată în Monitorul Oficial al României, Partea I, nr.1036 din 28 decembrie 2006, cu următoarele completări: 

 Autor: comisia juridică, de disciplină şi imunităţi 
	- potrivit normelor de tehnică legislativă, având în vedere că s-au aprobat completări la ordonanţa de urgenţă.

	3.
	(Titlul Ordonanţei de urgenţă)

Ordonanţă de urgenţă nr. 119 din 21/12/2006 Publicat in Monitorul Oficial, Partea I nr. 1036 din 28/12/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană.
	        Nemodificat
	

	4.
	  Art. I. - Legea nr. 187/2003 privind competenţa de jurisdicţie, recunoaşterea şi executarea în România a hotărârilor în materie civilă şi comercială pronunţate în statele membre ale Uniunii Europene, publicată în Monitorul Oficial al României, Partea I, nr. 333 din 16 mai 2003, se abrogă.
	        Nemodificat
	

	5.
	
	După Art. I  se introduc trei noi articole,

 art.I1,  art. I2 şi art. I3, cu următorul cuprins:
Autor: comisia juridică, de disciplină şi imunităţi
	      - necesare pentru aplicarea unor regulamente comunitare

	6.
	
	 „Art. I1 -  În vederea aplicării  Regulamentului Parlamentului European şi al Consiliului (CE) nr. 805/2004 privind crearea unui titlu executoriu european pentru creanţele necontestate, denumit în continuare Regulamentul nr. 805/2004, se stabilesc următoarele reguli:
Art. 1 - Titlurile executorii privind drepturi de creanţă având ca obiect obligaţia de plată a unei sume de bani, necontestată, constituite potrivit legii române, pot fi certificate, la cererea părţii interesate, ca titluri executorii europene în condiţiile prevederilor Regulamentului nr. 805/2004. 

Art. 2 – (1) În cazul în care titlul executoriu îl constituie o hotărâre judecătorească, inclusiv cea care constată o tranzacţie judiciară sau o altă învoială a părţilor în condiţiile legii, certificarea este de competenţa primei instanţe.

(2) Dacă titlul executoriu este un act autentic, certificarea este de competenţa judecătoriei în a cărei circumscripţie se află emitentul actului.

Art. 3 – (1) Instanţa se pronunţă asupra cererii de eliberare a certificatului prin încheiere, fără citarea părţilor.

(2) Încheierea prin care cererea a fost admisă nu este supusă nici unei căi de atac.

(3) Certificatul se eliberează creditorului şi se comunică, în copie, debitorului.

(4) Încheierea prin care cererea a fost respinsă este supusă recursului, în termen de 5 zile de la pronunţare pentru creditorul prezent şi de la comunicare pentru cel care a lipsit. 
(5) Dispoziţiile prezentului articol se aplică în mod corespunzător şi în cazul eliberării unui certificat parţial în condiţiile art. 8 din Regulamentul nr.805/2004.

Art. 4 – La cerere se poate elibera un nou certificat care atestă încetarea, suspendarea sau limitarea forţei executorii a titlului, în condiţiile art. 6 alin.(2) din Regulamentul nr. 805/2004  ori, după caz, un certificat de înlocuire, în condiţiile art. 6 alin. (3) din Regulamentul nr. 805/2004. Dispoziţiile art.3 se aplică în mod corespunzător. 

Art. 5 – Certificatul poate fi rectificat sau retras pentru motivele prevăzute de art. 10 alin. (1) lit. a) şi b) din Regulamentul nr. 805/2004.
Art. 6- Cererea de rectificare a unui certificat potrivit art. 10 alin. (1) lit. a) din Regulamentul nr. 805/2004 este de competenţa instanţei care a emis certificatul. Dispoziţiile art. 3 se aplică în mod corespunzător. 
Art. 7 – (1) Cererea pentru retragerea certificatului, în conformitate cu prevederile art. 10 alin. (1) lit. b) din Regulamentul nr. 805/2004  se introduce la instanţa care a emis certificatul, în termen de o lună de la comunicarea acestuia. În cazul in care, după citarea părţilor, instanţa constată că certificatul a fost emis fără îndeplinirea condiţiilor prevăzute de Regulamentul nr.805/2004, revine asupra măsurii luate potrivit art. 3 şi dispune retragerea, în tot sau parte, a certificatului.

(2) Încheierea poate fi atacată cu recurs în termen de 5 zile de la comunicare.

Art. 8 - Cererile de certificare în curs de soluţionare, introduse la alte instanţe sau autorităţi, vor fi trimise pe cale administrativă, instanţelor prevăzute la art. 2, spre competentă soluţionare.”

Autor: comisia juridică, de disciplină şi imunităţi
	         -        Aplicarea

Regulamentelor impune stabilirea autorităţilor competente, în special a instanţelor judecătoreşti competente pentru recunoaşterea şi executarea în România a unor titluri executorii emise într-un alt stat al Uniunii Europene, precum şi pentru emiterea unor certificate referitoare la hotărâri judecătoreşti pronunţate de instanţele române şi care urmează să fie puse în executare într-un alt stat membru.

	7.
	
	„Art. I2-  În vederea aplicării Regulamentului Parlamentului European şi al Consiliului (CE) nr. 44/2001 privind competenţa judiciară, recunoaşterea şi executarea hotărârilor în materie civilă şi comercială, denumit în continuare Regulamentul nr. 44/2001, se stabilesc următoarele reguli: 
Art. 1 – (1) Cererile pentru recunoaşterea, precum şi cele pentru încuviinţarea executării silite pe teritoriul României, a hotărârilor în materie civilă şi comercială, pronunţate într-un alt stat membru al Uniunii Europene în condiţiile prevederilor Regulamentului nr.44/2001 sunt de competenţa tribunalului.
(2) Hotărârea pronunţată potrivit alin.(1) poate fi atacată numai cu recurs. 

Art. 2 – (1) În cazul hotărârilor judecătoreşti pronunţate în România şi pentru care se solicită recunoaşterea sau încuviinţarea executării într-un alt stat membru al Uniunii Europene, competenţa de a emite, potrivit art.54 din Regulamentul nr.44/2001, certificatul prevăzut în Anexa V din acelaşi regulament, aparţine primei instanţe.

(2) În cazul în care, potrivit art. 57 din Regulamentul nr.44/2001, se solicită recunoaşterea sau încuviinţarea executării pe teritoriul unui alt stat membru al Uniunii Europene, a unui act autentic, executoriu potrivit legii române, competenţa de a emite certificatul prevăzut în Anexa VI din acelaşi regulament  aparţine judecătoriei în a cărei circumscripţie se află emitentul actului.

(3) În cazul în care se solicită recunoaşterea sau încuviinţarea executării, pe teritoriul unui alt stat membru al Uniunii Europene, a unei hotărâri pronunţate de instanţa română, în condiţiile legii, pentru încuviinţarea unei tranzacţii judiciare, competenţa de a emite, potrivit art.58 din Regulamentul nr.44/2001, certificatul prevăzut în Anexa V din acelaşi regulament, aparţine acelei instanţe.”
Autor: comisia juridică, de disciplină şi imunităţi
	

	8.
	
	„Art. I3 -  În vederea aplicării Regulamentului Parlamentului European şi al Consiliului (CE) nr. 2201/2003 privind competenţa, recunoaşterea şi executarea hotărârilor judecătoreşti în materie matrimonială şi în materia răspunderii părinteşti, denumit în continuare Regulamentul nr. 2201/2003, se stabilesc următoarele reguli:
 Art. 1 – (1) Cererile pentru recunoaşterea, precum şi cele pentru încuviinţarea executării silite pe teritoriul României, a hotărârilor în materie matrimonială şi în materia răspunderii părinteşti, pronunţate într-un alt stat membru al Uniunii Europene în condiţiile prevederilor Regulamentului nr. 2201/2003 sunt de competenţa tribunalului. 

(2) Hotărârea pronunţată potrivit alin.(1) poate fi atacată numai cu recurs.

Art. 2 – În cazul hotărârilor judecătoreşti pronunţate în România şi pentru care se solicită recunoaşterea sau încuviinţarea executării într-un alt stat membru al Uniunii Europene, competenţa de a emite, potrivit art. 39, art. 41 alin.1 şi art.42 alin.2 din Regulamentul nr.2201/2003, certificatele prevăzute în Anexele I, II, III şi IV din acest regulament, aparţine primei instanţe.”

         Art. 3  –  Ministerul Justiţiei este autoritate centrală română în temeiul  art.53 din Regulamentul nr.2201/2003 şi efectuează comunicările privind informaţiile care sunt necesare pentru aplicarea dispoziţiilor acestui regulament. 

Autor: comisia juridică, de disciplină şi imunităţi
	

	9.
	Art. II. - Titlul V "Grupurile de interes economic" din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, Partea I, nr. 279 din 21 aprilie 2003, cu modificările şi completările ulterioare, se modifică şi se completează după cum urmează:
	        Nemodificat
	

	10.
	1. Alineatul (3) al articolului 120 va avea următorul cuprins:  

  "(3) Nu pot fi fondatori persoanele care, potrivit legii, sunt incapabile sau care au fost condamnate pentru gestiune frauduloasă, abuz de încredere, înşelăciune, delapidare, dare de mită, luare de mită, primire de foloase necuvenite, trafic de influenţă, mărturie mincinoasă, fals, uz de fals, precum şi pentru infracţiunile prevăzute de Legea nr. 31/1990, republicată, cu modificările şi completările ulterioare, infracţiunile prevăzute de Legea nr. 241/2005 pentru prevenirea şi combaterea evaziunii fiscale şi infracţiunile de spălare a banilor prevăzute de Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, cu modificările şi completările ulterioare."

	        Nemodificat
	

	11.
	2. Alineatul (3) al articolului 125 se abrogă.

	       Nemodificat

	

	12.
	 3. Articolul 232 va avea următorul cuprins:   

 "Art. 232. - (1) Grupurile europene de interes economic - GEIE, persoane juridice cu scop patrimonial, sunt recunoscute şi pot funcţiona în România, în temeiul Regulamentului Consiliului (CEE) nr. 2.137/85 din 25 iulie1985 privind instituirea grupului european de interes economic (GEIE), publicat în Jurnalul Oficial al Comunităţilor Europene nr. L 199 din 31 iulie 1985, şi al prezentei legi. 

   (2) Grupurile europene de interes economic înmatriculate în România nu pot avea mai mult de 20 de membri."  

	      Nemodificat
	

	13.
	4. Articolul 233 se abrogă.


	        Nemodificat
	

	14.
	   5. Articolul 234 va avea următorul cuprins:   

 "Art. 234. - (1) Grupul european de interes economic se constituie prin contract semnat de toţi membrii şi încheiat în formă autentică, denumit act constitutiv.  

  (2) În termen de 15 zile de la data autentificării actului constitutiv al grupului european de interes economic, fondatorii sau administratorii ori un împuternicit al acestora vor cere înmatricularea grupului în registrul comerţului în a cărui rază teritorială îşi va avea sediul grupul, în condiţiile Legii nr. 26/1990 privind registrul comerţului, republicată, cu modificările şi completările ulterioare, şi ale Legii nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare.    (3) Grupurile europene de interes economic dobândesc personalitate juridică de la data înmatriculării, care se efectuează în termen de 24 de ore de la data pronunţării încheierii judecătorului-delegat prin care se autorizează înmatricularea grupului. 

   (4) Înmatricularea în registrul comerţului nu prezumă caracterul comercial al grupului european de interes economic. 

   (5) După efectuarea înmatriculării, oficiul registrului comerţului comunică, din oficiu, un extras al încheierii judecătorului-delegat Regiei Autonome «Monitorul Oficial», spre publicare, pe cheltuiala solicitantului.  

  (6) După fiecare modificare a actului constitutiv, administratorii depun la oficiul registrului comerţului în a cărui rază teritorială se află sediul grupului european de interes economic, în termen de 15 zile, actul modificator şi textul complet al actului constitutiv în formă autentică, actualizat cu toate modificările, care vor fi înregistrate în temeiul hotărârii judecătorului-delegat.  

  (7) Oficiul registrului comerţului va înainta, din oficiu, actul modificator astfel înregistrat şi o notificare asupra depunerii textului actualizat al actului constitutiv către Regia Autonomă «Monitorul Oficial», spre a fi publicate în Partea a IV-a, pe cheltuiala grupului european de interes economic.  

  (8) Fondatorii, respectiv administratorii, răspund în mod solidar pentru orice prejudiciu pe care îl cauzează prin neîndeplinirea obligaţiilor prevăzute la alin. (1) şi (3)."

	        Nemodificat
	

	15.
	 6. După articolul 234 se introduc nouă noi articole, articolele 2341-2349, cu

 următorul cuprins:
	        Nemodificat
	

	16.
	    "Art. 2341. - În cazul în care fondatorii sau reprezentanţii grupului european de interes economic nu au cerut înmatricularea sa în termenul legal, oricare membru poate cere oficiului registrului comerţului efectuarea înmatriculării, după ce, prin notificare sau scrisoare recomandată, a pus în întârziere fondatorii ori reprezentanţii grupului, iar ei nu s-au conformat în cel mult 8 zile de la primire.

	        Nemodificat
	

	17.
	  Art. 2342. - (1) În cazul unor neregularităţi constatate după înmatriculare, grupul european de interes economic este obligat să ia măsuri pentru înlăturarea lor, în cel mult 8 zile de la data constatării acestora.    (2) Dacă grupul european de interes economic nu se conformează, orice persoană interesată poate cere tribunalului să oblige organele grupului, sub sancţiunea plăţii de daune cominatorii, să înlăture neregularităţile constatate potrivit prevederilor alin. (1). 

   (3) Dreptul la acţiunea pentru regularizare se prescrie prin trecerea unui termen de 6 luni de la data înmatriculării grupului european de interes economic.
	        Nemodificat
	

	18.
	   Art. 2433. - În orice factură, ofertă, comandă, tarif, prospect, scrisoare, anunţ, publicaţie sau în alte documente emanând de la un grup european de interes economic, trebuie să se precizeze denumirea acestuia, însoţită de menţiunea «grup european de interes economic» sau de iniţialele «GEIE».
	        Nemodificat
	

	19.
	 Art. 2344. - Nulitatea unui grup european de interes economic înmatriculat în registrul comerţului poate fi declarată de tribunal numai atunci când: 

   a) lipseşte actul constitutiv sau când acesta nu a fost încheiat în formă autentică; 

   b) toţi fondatorii au fost, potrivit legii, incapabili, la data constituirii grupului;

   c) obiectul de activitate al grupului este ilicit sau contrar ordinii publice; 

  d) lipseşte încheierea judecătorului-delegat de înmatriculare a grupului; 

e) lipseşte autorizarea legală administrativă de constituire a grupului, în cazurile în care această autorizare este prevăzută în legile speciale pentru desfăşurarea anumitor activităţi, precum cea bancară sau de asigurări;  

  f) actul constitutiv nu prevede denumirea, sediul şi obiectul de activitate ale grupului.
	        Nemodificat
	

	20.
	 Art. 2345. - Nulitatea nu poate fi declarată în cazul în care cauza ei, invocată în cererea de anulare, a fost înlăturată înainte de a se pune concluzii pe fond la tribunal, cu excepţia situaţiei în care nulitatea este cauzată de caracterul ilicit sau contrar ordinii publice al obiectului grupului european de interes economic.
	        Nemodificat
	

	21.
	Art. 2346. - (1) Tribunalul sesizat cu o cerere de nulitate poate stabili, chiar din oficiu, un termen pentru acoperirea nulităţii.    (2) În cazul în care, pentru acoperirea nulităţii, este necesară convocarea membrilor grupului european de interes economic sau comunicarea către aceştia a textului proiectului de hotărâre împreună cu documentaţia aferentă, tribunalul va acorda, prin încheiere, termenul necesar pentru ca membrii să adopte hotărârea.
	        Nemodificat
	

	22.
	  Art. 2347. - (1) La data la care hotărârea judecătorească de declarare a nulităţii a devenit irevocabilă, grupul european de interes economic este dizolvat şi intră în lichidare.  

 (2) Prin hotărârea judecătorească de declarare a nulităţii se vor numi şi lichidatorii grupului european de interes economic. 

   (3) Tribunalul va comunica dispozitivul acestei hotărâri oficiului registrului comerţului, care, după înscrierea menţiunii, îl va trimite spre publicare în Monitorul Oficial al României, Partea a IV-a.

	        Nemodificat
	

	23.
	  Art. 2348. - Grupul european de interes economic nu poate emite acţiuni, obligaţiuni sau alte titluri negociabile.

	        Nemodificat
	

	24.
	  Art. 2349. - (1) O persoană juridică poate fi numită sau aleasă administrator al unui grup european de interes economic

    (2) Administratorii sunt solidar răspunzători de îndeplinirea tuturor obligaţiilor prevăzute în sarcina lor de Regulamentul Consiliului nr. 2137/85 din 25 iulie 1985 privind instituirea grupului european de interes economic (GEIE), publicat în Jurnalul Oficial al Comunităţilor Europene nr. L 199 din 31 iulie 1985, de prezenta lege şi de actul constitutiv."
	        Nemodificat
	

	25.
	 7. După articolul 237 se introduc două noi articole, articolele 2371 şi 2372, cu următorul cuprins:


	        Nemodificat
	

	26.
	  "Art. 2371. - (1) Sediul grupului european de interes economic poate fi mutat într-un alt stat membru, prin decizia membrilor grupului, luată în unanimitate.   

 (2) Proiectul deciziei prevăzute la alin. (1) va fi comunicat, prin grija administratorilor, în termen de 15 zile de la elaborare, la oficiul registrului comerţului de la sediul grupului european de interes economic, în vederea menţionării intenţiei de transfer în registrul comerţului. Oficiul registrului comerţului va transmite proiectul spre 
publicare în Monitorul Oficial al României, Partea a IV-a.   

 (3) În termen de două luni de la data publicării proiectului în Monitorul Oficial al României, Partea a IV-a, orice persoană interesată poate face opoziţie, pentru motive de ordine publică, în condiţiile Legii nr. 31/1990, republicată, cu modificările şi completările ulterioare.  

  (4) Hotărârea judecătorească irevocabilă prin care se soluţionează opoziţia la proiectul de decizie de transfer al sediului se menţionează, din oficiu, în registrul comerţului.  

  (5) După rămânerea definitivă a hotărârii judecătoreşti pronunţate cu observarea prevederilor alin. (3) sau a expirării termenului de introducere a opoziţiilor, grupul european de interes economic va putea adopta, cu unanimitatea voturilor membrilor săi, hotărârea de transfer al sediului.

 (6) Hotărârea de transfer va produce efecte de la data înmatriculării grupului european de interes economic în registrul corespunzător noului sediu.  

  (7) Radierea grupului european de interes economic din registrul comerţului este posibilă numai după prezentarea dovezii efectuării înmatriculării grupului în registrul din statul membru de destinaţie.  

  (8) Până la efectuarea menţiunii cu privire la radierea grupului european de interes economic din registrul comerţului, terţii se pot prevala de sediul grupului din România, cu excepţia cazului în care grupul face dovada că aceştia au cunoscut existenţa sediului din statul membru de destinaţie.
	        Nemodificat
	

	27.
	      Art. 2372. - Înmatricularea şi/sau radierea în/din registrul comerţului a unui grup european de interes economic fac obiectul publicării în Jurnalul Oficial al Uniunii Europene. Oficiul registrului comerţului de la sediul grupului va transmite, din oficiu, un comunicat în acest sens Oficiului Publicaţiilor Oficiale ale Comunităţilor Europene, în vederea publicării acestuia în Jurnalul Oficial al Uniunii Europene."  
	        Nemodificat
	

	28.
	  Art. III. - Articolul 2 din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, publicată în Monitorul Oficial al României, Partea I, nr. 839 din 13 septembrie 2004, cu modificările şi completările ulterioare, se modifică şi va avea următorul cuprins:   

         "Art. 2. - Societăţile comerciale, societăţile şi companiile naţionale, grupurile de interes economic, grupurile europene de interes economic, regiile autonome şi organizaţiile cooperatiste, sucursalele înfiinţate de acestea, precum şi alte persoane juridice care se înregistrează în registrul comerţului potrivit unor acte normative speciale sunt denumite în sensul prezentei legi solicitanţi."
	        Nemodificat
	

	29.
	Art. IV. - Alineatul (2) al articolului 1 din Legea nr. 26/1990 privind registrul comerţului, republicată în Monitorul Oficial al României, Partea I, nr. 49 din 4 februarie 1998, cu modificările şi completările ulterioare, se modifică şi va avea următorul cuprins:  

  "(2) În înţelesul prezentei legi, comercianţii sunt persoanele fizice şi asociaţiile familiale care efectuează în mod obişnuit acte de comerţ, societăţile comerciale, companiile naţionale şi societăţile naţionale, regiile autonome, grupurile de interes economic cu caracter comercial, grupurile europene de interes economic cu caracter comercial şi organizaţiile cooperatiste."

	        Nemodificat
	

	30.
	 Art. V. - Legea nr. 637/2002 cu privire la reglementarea raporturilor de drept internaţional privat în domeniul insolvenţei, publicată în Monitorul Oficial al României, Partea I, nr. 931 din 19 decembrie 2002, se modifică şi se completează după cum urmează:


	        Nemodificat
	

	31.
	1. La articolul 3, literele f), g) şi h) se abrogă.
	        Nemodificat
	

	32.
	      2. Titlul II "Raporturi cu statele membre ale Uniunii Europene" se abrogă.


	        Nemodificat
	

	33.
	      3. La titlul III "Dispoziţii tranzitorii şi finale", după articolul 77 se introduce un nou articol, articolul 771, cu următorul cuprins:   

"Art. 771. - Prevederile prezentei legi nu sunt aplicabile raporturilor de drept internaţional privat din domeniul insolvenţei care cad sub incidenţa Regulamentului Consiliului (CE) nr. 1346/2000 privind procedurile de insolvabilitate, publicat în Jurnalul Oficial al Comunităţilor Europene nr. L 160 din 30 iunie 2000."


	        Nemodificat
	

	34.
	4. Anexele nr. 1-3 se abrogă.


	         Nemodificat
	


_968672787.unknown

